Alan Walker

Se også Alan Walker (musikkviter)
Alan Olav Walker (født 24. august 1997 i Northampton i England) er en norsk-britisk DJ og musikkprodusent. Han ble oppdaget som musikkprodusent gjennom YouTube. Walker lastet opp den første låta i 2012 som heter Celebrate, og siden har han fått flere millioner visninger. Han ble verdenskjent i desember 2015 da han ga ut «Faded». I 2019 ble han kåret til årets spellemann under Spellemannprisen 2018.


== Bakgrunn ==
Alan er født i England, men flyttet i 1999 sammen med familien til Bergen. Han vokste opp i bydelen Fana. Hans far er britisk og hans mor er norsk.


== Musikalsk virksomhet ==

I oppveksten var han teknologiinteressert, og fordypet seg i programmering og grafisk design. Han startet å legge ut musikk-klipp på nett, og fordi han fikk svært god respons fikk plateselskapene øynene opp for unggutten.
I 2014 signerte Alan kontrakt med plateselskapet NoCopyrightSounds som ga ut låta «Fade» i august 2014. Dette var en electro house-singel som Walker ga ut under navnet «Faded». Han fulgte opp med singlene «Spectre» og «Force». Den 3. desember 2015 ga han ut singelen «Faded», som er en vokalversjon av originalen «Fade» med den sangeren Iselin Løken Solheim. Det tok under to uker før «Faded» toppet Spotifys lister. Singelen nådde også til topps på VG-lista Topp 20 den første uken den lå ute. I starten av juni 2016 kom Alan Walker ut med en ny sang ved navn «Sing Me to Sleep», med vokal som også synges av Solheim, da også ukreditert. «Faded» og «Sing Me to Sleep» ble begge gitt ut gjennom plateselskapet Sony Music Sweden, som skrev kontrakt med ham sommeren 2015. Det var disse låtene som kickstartet hans karriere.
I desember 2016 kom den tredje singelen hans, «Alone». Både den og «Sing Me to Sleep» ble suksesser og ble streamet på Spotify flere millioner ganger den første uken.Den 30. august 2019 vil Alan Walker gi ut singelen «Play» med K-391, Martin Tungevaag og DJ Mangoo. Det er en vokalisert og modernisert mix av DJ Mangoos hit fra 2000 «Eurodancer».


== Priser og prisnominasjoner ==
Han vant klassen årets låt under Spellemannprisen 2016 for låten «Faded» og fikk senere samme året eksportprisen for 2016 fra Spellemannprisen og Music Norway. Han ble den norske vinneren av den europeiske EBBA-prisen for 2017, en europeisk pris som deles ut til fremadstormende artister eller grupper fra ulike land som har nådd publikum utenfor sitt eget land for første gang. Han ble nominert til Spellemannprisen 2017 i klassen årets låt for sangen «Alone». Han ble kåret til Årets Spellemann under Spellemannprisen 2018, og var i tillegg nominert i klassen årets låt for låtene «Darkside» (med Tomine Harket, AU/RA) og «Ignite» (med K-391, Julie Bergan og Seungri). Under Spellemannprisen 2020 ble han nominert i klassen årets låt sammen med Ava Max for «Alone, Pt. II» og under Spellemannprisen 2021 i klassen pop for samlet produksjon fra 2021.


== Diskografi ==


=== Album ===
Different World (2018)
World of Walker (2021)


=== Singler ===


==== Som hovedartist ====
Fade (2014)
Spectre (2015)
Force (2015)
Faded (2015)
Sing Me to Sleep (2016)
Routine (med David Whistle) (2016)
Alone (2016)
Tired (feat. Gavin James) (2017)
The Spectre (2017)
All Falls Down (feat. Noah Cyrus & Digital Farm Animals) (2017)
Sky (med Alex Skrindo) (2017)
Darkside (feat. Au/Ra & Tomine Harket) (2018)
Diamond Heart (feat. Sophia Somajo) (2018)
Different World (feat. K-391, Sofia Carson & Corsak) (2018)
On My Way (feat. Sabrina Carpenter & Farruko) (2019)
Live Fast (feat. A$AP Rocky) (2019)
Play (Eurodancer 2k19) (med K-391, Martin Tungevaag & DJ Mangoo) (2019)
Avem (The Aviation Theme) (2019)
Alone, Pt. II (med Ava Max) (2019)
Heading Home (med Ruben) (2020)
End of Time (med K-391 & Ahrix) (2020)
Time - Alan Walker Remix (med Hans Zimmer) (2020)
Space Melody (med VIZE, Edward Artemyev & Leony) (2020)
Sorry (med ISÁK) (2021)
Fake a Smile (med Salem Ilese) (2021)
Believers (med Conor Maynard) (2021)
Sweet Dreams (med Imanbek) (2021)
Don't You Hold Me Down (med Georgia Ku) (2021)
Running Out of Roses (med Jamie Miller) (2021)
Paradise (med K-391 & Boy In Space) (2021)
World We Used to Know (med Winona Oak) (2021)
Man on the Moon (med Benjamin Ingrosso) (2021)
Not You (med Emma Steinbakken) (2021)
Hello World (med Torine) (2022)
Headlights (med Alok) (2022)
The Drum (2022)
Unity (med diverse fans av Alan Walker, kreditert som The Walkers) (2022)


==== Som gjesteartist ====
Back to Beautiful (Sofia Carson feat. Alan Walker) (2017)
Ignite (K-391 feat. Alan Walker, Julie Bergan og Seungri) (2018)
Are You Lonely (Steve Aoki feat. Alan Walker og ISÁK) (2019)
Ghost (Au/Ra feat. Alan Walker, Death Stranding: Timefall) (2019)


=== Remixer ===
That's What I Like - Alan Walker Remix (Bruno Mars feat. Alan Walker) (2017)
Tried - Alan Walker Remix (feat. Gavin James) (2017)
Sheep (Alan Walker Relift) (feat. LAY) (2018)
Calma - Alan Walker Remix (feat. Pedro Capó, Farruko) (2019
Me vs Us - Alan Walker Remix (feat. Tayla Parx) (2019)
Always (Alan Walker Remix) (feat. Gavin James) (2020)
In Your Arms (with X Ambassadors) (ILLENIUM feat. X Ambassadors og Alan Walker) (2020)
Time - Alan Walker Remix (feat. Hans Zimmer) (2020)
Selfish - Alan Walker Remix (feat. Madison Beer) (2020)


== Musikkvideoer ==


== Trilogier ==
Noen av musikkvideoene til Alan Walker har et spesielt plot med tilknytning til en annen musikkvideo, hvor tre forskjellige musikkvideoer til sammen utgjør en filmserie bestående av 3 filmer, altså en trilogi. Så langt har det blitt utgitt fire trilogier, og en potensiell femte trilogi vil kanskje begynne i 2022-23. Trilogiene har fått navnet World of Walker og er satt i et fiktivt univers som er bebodd av såkalte Walkers. Musikkvideoene i den første trilogien ble regissert av de svenske brødrene Rikkard og Tobias Häggbom, men fra og med trilogi 2 er det norske Kristian Berg som står for regien (unntaket er musikkvideoen til sangen «Man on the Moon» fra trilogi 4 hvor Mads Neset står for regien).

     – Indikerer en musikkvideo som ikke er en del av noen trilogier, men er en spin-off tilknyttet denne trilogien.


=== World of Walker - 1. trilogi ===
Den første trilogien i World of Walker-universet, denne serien starta med musikkvideoen til «Faded», fortsatte med musikkvideoen til «Sing Me to Sleep» og ble avslutta med musikkvideoen til «Alone».
Denne trilogien har ingen spesiell handling, men viser kun hvordan Walkersene lever og arbeider.


=== World of Walker - 2. trilogi ===
Den andre trilogien i World of Walker-universet, denne serien starta med musikkvideoen til «All Falls Down», fortsatte med musikkvideoen til «Darkside» og ble avslutta med musikkvideoen til «Diamond Heart».
Denne trilogien er satt 83 år inn i en apokalyptisk framtid. 83 år etter at en massiv solstorm mørkla hele jordkloden og utsletta alt som fantes av strøm og teknologi må den gjenværende befolkninga ved hjelp av en tidskapsel og det eneste som er igjen av teknologi (flyvende AW-droner som kan skanne ødelagte ruiner for så å gjenoppbygge dem slik dem var et annet sted) prøve å gjenopprette verden slik den en gang var, før solstormen inntraff.


=== World of Walker - 3. trilogi ===
Den tredje trilogien i World of Walker-universet, denne serien starta med musikkvideoen til «On My Way», fortsatte med musikkvideoen til «Alone, Pt. II» og ble avslutta med musikkvideoen til «Heading Home».
I denne trilogien finner en kvinnelig professor et historisk arkeologisk funn som viser til en urgammel sivilisasjon som levde for lenge, lenge, lenge siden, som man aldri visste fantes. Denne urgamle sivilisasjonen ble utsletta etter at en diger meteor traff jordkloden, men rett før meteoren traff jorden evakuerte noen av befolkninga seg selv inn i en tidskapsel og gravla den. Den kvinnelige professoren drar dermed til Quang Binh i Vietnam hvor tidskapselen ligger gravlagt for å finne tidskapselen og grave den opp.


=== World of Walker - 4. trilogi ===
Den fjerde trilogien i World of Walker-universet, denne serien starta med musikkvideoen til «Fake a Smile», fortsatte med musikkvideoen til «Paradise» og ble avslutta med musikkvideoen til «Man on the Moon».
Denne trilogien er satt i år 2090, det pågår en full verdenskrig mellom mennesker og roboter, erklært av organisasjonen Red Nexus. Folket må dermed kjempe i mot Red Nexus og dens mektige roboter og droner.
Denne trilogien har en musikkvideo som fungerer som en crossover til musikkvideoen til «Faded» i den første trilogien. I musikkvideoen til «Paradise» får vi nemlig se at det er denne verdenskrigen i 2090 som er årsaken til at huset til hovedpersonen fra musikkvideoen til «Faded» i den første trilogien ble uskadeliggjort.
Regissøren Mads Neset vikarierte for Kristian Berg under innspillingen av musikkvideoen til «Man on the Moon», og det er dermed første gang siden musikkvideoen til «Alone» fra den første trilogien at en musikkvideo i en World of Walker-trilogi blir regissert av noen andre enn Berg.


== Referanser ==


== Eksterne lenker ==
Norske Alan Walker har verdens mest etterspurte låt
Alan Walker har kjøpt millionbil
Derfor stiller Alan Walker med maske på scenen
(en) Alan Walker på Internet Movie Database 
(en) Alan Walker på Apple Music 
(en) Alan Walker på Boomplay 
(en) Alan Walker på Discogs 
(en) Alan Walker på MusicBrainz 
(en) Alan Walker på SoundCloud 
(en) Alan Walker på Spotify 
(en) Alan Walker på Songkick 
(en) Alan Walker på Last.fm 
(en) Alan Walker på Genius — sangtekster 
(en) Alan Walker på AllMusic 
Alan Walker på Twitter 
Alan Walker på Facebook 
Alan Walker på Instagram 
Alan Walker på YouTube 
Alan Walker på TikTok 
Alan Walker på Snapchat